สวัสดีค่ะ หนูท้องได้8เดือนแล้ว หายใจเข้า จะไอ จะจามรู้สึกเจ็บใต้ราวนมข้างซ้าย เป็นอะไรหรือเปล่าค่ะ อันตรายไหม
สวัสดีค่ะ การวินิจฉัยที่เป็นไปได้-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน การไอมากๆ ไม่ว่าจะจากสาเหตุใด ก็อาจเป็นสาเหตุให้เจ็บกล้ามเนื้อหน้าอกได้-เจ็บจากเยื่อหุ้มปอดอักเสบ มักสัมพันธ์กับการหายใจเข้าออก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยการท้องอาจเป็นการเพิ่มความดันในช่องท้อง ทำให้เวลาไอแรงๆจะเจ็บหน้าอกได้มากขึ้น หรือเพิ่มโอกาสเป็นกรดไหลย้อนด้วยได้หากไอมากจนเจ็บแน่นหน้าอกมากขึ้นเรื่อยๆ มีไข้สูง หอบเหนื่อย ควรไปพบแพทย์เพื่อตรวจเพิ่มเติม แต่เท่าที่ฟังเบื้องต้นถ้าเป็นเจ็บแปล๊บๆ สัมพันธ์กับท่าทางอาจเป็นจากกล้ามเนื้อหรือเส้นประสาทมากที่สุดค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ ดื่มน้ำมากๆ รับประทานยาแก้ไอ ควรปรึกษาแพทย์หรือเภสัชกรก่อนใช้ยาทุกชนิดว่าเป็นยาที่ใช้ในคนตั้งครรภ์ได้หรือไม่